CELEX: 31993R0597
Language: el
Date: 1993-03-15 00:00:00
Title: Κανονισμός (ΕΟΚ) αριθ. 597/93 της Επιτροπής της 15ης Μαρτίου 1993 για μεταβατικά μέτρα όσον αφορά την εισαγωγή ορισμένων προϊόντων του τομέα των σιτηρών στην αρχή της περιόδου εμπορίας 1993/94

Avis juridique important

|

31993R0597

Κανονισμός (ΕΟΚ) αριθ. 597/93 της Επιτροπής της 15ης Μαρτίου 1993 για μεταβατικά μέτρα όσον αφορά την εισαγωγή ορισμένων προϊόντων του τομέα των σιτηρών στην αρχή της περιόδου εμπορίας 1993/94  

Επίσημη Εφημερίδα αριθ. L 063 της 16/03/1993 σ. 0005 - 0005

ΚΑΝΟΝΙΣΜΟΣ (ΕΟΚ) αριθ. 597/93 ΤΗΣ ΕΠΙΤΡΟΠΗΣ της 15ης Μαρτίου 1993 για μεταβατικά μέτρα όσον αφορά την εισαγωγή ορισμένων προϊόντων του τομέα των σιτηρών στην αρχή της περιόδου εμπορίας 1993/94Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως της αγοράς στον τομέα των σιτηρών, και ιδίως το άρθρο 26 παράγραφος 3 (1),  Εκτιμώντας:  ότι από την περίοδο εμπορίας 1993/94 η τιμή κατωφλίου μειώνεται σημαντικά και συνεπώς πρέπει να διατηρηθεί για τις εισαγωγές που αφορούν ορισμένα προϊόντα, που υπάγονται στον κανονισμό (ΕΟΚ) αριθ. 1766/92, η παλαιά τιμή κατωφλίου για περίοδο δύο μηνών-  ότι γι' αυτό πρέπει, κατά τον υπολογισμό των εισφορών κατά την εισαγωγή των προϊόντων αυτών, η τιμή κατωφλίου που θα εφαρμοσθεί κατά τον Ιούλιο και Αύγουστο 1993 να είναι αυτή που είχε εφαρμοσθεί τον Ιούλιο 1992- ότι η Επιτροπή Διαχείρισης Σιτηρών δεν διατύπωσε γνώμη εντός της προθεσμίας που καθορίστηκε από τον πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση από το άρθρο 3 παράγραφος 2 πρώτη περίπτωση του κανονισμού (ΕΟΚ) αριθ. 1766/92, για τους υπολογισμούς των εισφορών κατά την εισαγωγή, καθώς και για τις προσαρμογές της εισφοράς που προβλέπονται στο άρθρο 12 του κανονισμού (ΕΟΚ)  αριθ. 1766/92, η τιμή κατωφλίου για τον Ιούλιο και Αύγουστο 1993 για τα προϊόντα που αναφέρονται στο άρθρο 1 παράγραφος 1 του κανονισμού (ΕΟΚ) αριθ. 1766/92, εκτός από τον αραβόσιτο, τη βρώμη και το σόργο, είναι εκείνη που είχε εφαρμοσθεί τον Ιούλιο  1992.  Άρθρο 2  Ο παρών κανονισμός αρχίζει να ισχύει την 1η Ιουλίου 1993.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Μαρτίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 181 της 1. 7. 1992, σ. 21.